TAPAC เตรียมเข้าลงทุนในบริษัทอสังหาฯ ประเทศสวีเดน มูลค่าลงทุนราว 42.84 ลบ.
TAPAC เตรียมเข้าลงทุนใน “C4Hus AB” ผู้ดำเนินธุรกิจก่อสร้าง-พัฒนาอสังหาริมทรัพย์ ในประเทศสวีเดน มูลค่าเงินลงทุนราว 42.84 ลบ. คาดเข้าลงทุนได้ภายใน Q4/58 ทั้งนี้ภายหลังการเข้าลงทุน C4Hus AB จะกลายเป็นบริษัทย่อยของ TAPAC
8 ก.ย. 2558

บริษัท ทาพาโก้ จำกัด (มหาชน) หรือ TAPAC ระบุว่า วานนี้ (7 ก.ย.) ที่ประชุมคณะกรรมการบริษัทมีมติให้ลงทุนใน บริษัท C4Hus AB ซึ่งเป็นบริษัทในประเทศสวีเดน จำนวนเงินลงทุน 10,200,000 โครนสวีเดน (ประมาณ 42,840,000 บาท คิดอัตราแลกเปลี่ยนที่ 1 โครนสวีเดนเท่ากับ 4.20 บาท) ซึ่งคาดว่าจะลงทุนภายในไตรมาส 4/58
สำหรับลักษณะการลงทุน เป็นการเข้าซื้อหุ้นเพิ่มทุน สำหรับจำนวนหุ้นเพิ่มทุนที่จะจองซื้อ 51,000 หุ้น คิดเป็น 50.50% ของทุนชำระแล้วของ C4Hus AB ภายหลังการเพิ่มทุน
ทั้งนี้  C4Hus AB เป็นผู้ดำเนินธุรกิจก่อสร้าง และพัฒนาอสังหาริมทรัพย์ มีทุนจดทะเบียน 5,000,000 โครนสวีเดน โดยภายหลังที่บริษัทลงทุนในบริษัท  C4Hus AB จะมีสถานะเป็นบริษัทย่อยของบริษัท